**Урок родного языка: Ц1ердош**

-Бераш, де дика хуьлда шун!

-Вай д1айолор ю вешан рог1ера урок

-Х1етал-метал хаьийла шуна:

Слайд:

***Х1уманаш, адам билгалдо,***

***Мила? Х1ун ю? хаттарш до.***

***Ойлаей хьо дийций вала,***

***Къамелан вай муьлха дакьа***

***Ду со, чехка алий вала?***

-Муьлха къамелан дакъа ду и? **(Ц1ердош).**

-Ц1ердешан х1ун билгалонаш ю цу байта т1ехь ялийнарш?

Слайд:

**(Х1уманаш, адам билгалдо, мила? х1ун? хаттарш ду).**

-Вай тахана девзар ду ц1ердешнаш.

-Дуьйцур ц1едешан билгалонех лаьцна.

**Слайд:**

***Тукар, т1арий, маха, тай,***

***Басам, кисий, дари к1айн***

***Ша, дол, аьрша я 1аддий,***

***Уьйриг, мижарг, цхьа мисхал,***

***Нехча, берам я сискал,***

***Шар я морза, муьста бод,***

***Хьо д1аяла, нанийн дог.***

-Муьлха х1уманаш ю байта т1ехь юьйцурш?

Слайд:

**Тукар, т1ара, маха, басам, киса, дари, ша, дол.**

-Уьш х1ун ю? **(Дешнаш).**

-Х1ун билгалйо цара? **(Х1уманаш).**

-Муьлха къамелан дакъош ду уьш? (**Ц1ердешнаш).**

**Слай:**

Х1ума билгал а еш, мила? муьлш? х1ун? бохучу хаттаршна жоп лучу кьамелан декъах **ц1ердош олу**.

Масала: мила? (стаг), муьлш? (бераш), х1ун? (буц, кехат)

***-***Ц1ердешнаш дожаршкахь а, терахьашкахь а хийцало:

Слайд:

адам-адамаш, кор-кораш, дешархо-дешархой, доттаг1-доттаг1ий;

адам-адаман-адамна-адамо-адамца-адамах-адаме-адамал.

-Ц1ердашнаш билгалчу цхьана классехь хуьлу:

Слайд:

ваша **ву**-вежарий **бу**-1-ра класс,

нана **ю**-наной **бу**-2-г1а класс,

къолам **бу**-къоламаш **бу**-кхийолу классаш.

**-**Ц1ердешнаш тобанашка декъало.

-Х1инца вай дуьйцур уьш муьлха тобанаш ю а, ц1ердешнаш муьлхачу тобанашка декъало а.

Слайд:

Дешархо, лор, стаг, адам , белхало, мукх, борц, бамба, хьаьжк1а, наьрсаш, дарц, стелахаьштиг, дог1а, мох, йис, 1ахар, борз, говр, гомаш, маймал тетрадь, не1, къолам, сурт.

-Х1ара дешнаш тобанашка доькъур ду вай.

Слайд: (Нийса иштта хир ду)

***Адамаш*** аьллачу тобане-дешархо, лор, стаг, адам , белхало.

***Ораматаш*** аьллачу тобане-мукх, борц, бамба, хьаьжк1а, наьрсаш.

***1аламан хиламаш*** аьллачу тобане-дарц, стелахаьштиг, дог1а, мох, йис.

Д***ийнаташ***аьллачу тобане-1ахар, борз, говр, гомаш, маймал.

***Х1уманаш*** аьллачу тобане-тетрадь, не1, къолам, сурт.

-Х1инца вай билгалдоккхур ду, кхин муьлхачу тобанашка декъало ц1ердешнаш.

Слайд:

**Мила?** -хаттар х1оттадо **адамашна.**

**Масала: дешархо, лор, стаг, адам , белхало.**

**Х1ун?-**хаттар х1оттадо**кхийолчу моссо а х1уманна.**

**Масала: лам, дитт, стом, дог1а, 1алам, борз, сурт, наьрс, хьаьжк1а.**

-1амийнарг т1еч1аг1деш, цхьа т1едиллар кхочушдийр ду вай.

Слайд:

Малх чубуьзна. Бераша аьхка садо1у. Дитташ т1ера г1аш охьаоьгу. Сан деда хьуьнан белхало ву. Меллаша дог1у ло.

- Билгалйохур ю вай предложенин меженаш.

Слайд: (предложенин меженашна к1ел сиз хьакха)

Малх чубуьзна. Бераша аьхка садо1у. Дитташ т1ера г1аш охьаоьгу. . Меллаша дог1у ло. Сан деда хьуьнан белхало ву.

-Цу т1ехь вай ерзор ю вешан рог1ера урок.

-1одикайойла, марша 1ойла!